text: Lastbil kørte lige ud i rundkørsel med fodgængere
  15 december 2015 kl. 21.01
  Et lastvognstog kørte tirsdag aften ved 20.20-tiden ind i rundkørslen og springvandet ved Vejle Musikteater. Ingen kom noget til.
  Der skete ifølge politiet kun begrænset materiel skade, da et lastvognstog bragede direkte ind i den granit, der udgør midten af rundkørslen ved Vejle Musikteater. En rundkørsel med fodgængerfelt, vel at mærke.
  KLIK og se mere tv på localeyes.dk
  Chaufføren kom ikke noget til. Han forklarede efterfølgende til politiet, at han fik et ildebefindende eller blackout, hvorefter han bare kørte lige ud uden at bremse, da han kom til rundkørslen.
  Chaufføren var en 51-årig mand fra Tørring, oplyser vagtchef Svend Pedersen fra Sydøstjyllands Politi til TV SYD.
  